cyanic-selkie/wikianc huggingface dataset:
চেরনোবিলের বিপর্যয়
দুঘর্টনাপরবর্তী নিরাপত্তা ব্যবস্থা
পারমাণবিক দূষণ থেকে পরিবেশকে সংরক্ষণ করতে একটি বিশাল কংক্রিটের খোলসের মধ্যে দুর্ঘটনাতে ধ্বংস হয়ে যাওয়া চতুর্থ পারমাণবিক চুল্লীটিকে ছয় মাসের মধ্যে সম্পূর্ণ ভাবে ঢেকে ফেলা হয়। ওই অস্থায়ী নিরাপত্তাব্যবস্থাই এখন পর্যন্ত পারমাণবিক কেন্দ্রটির ধ্বংসাবশেষকে আটকে রাখার জন্য নির্মিত একমাত্র স্থাপনা। তবে বিশেষজ্ঞদের মতে, চেরনোবিলের ধ্বংসাবশেষে থাকা গলিত প্রায় ২০০ টন পরমাণু জ্বালানি থেকে যে ভয়াবহ তেজস্ক্রিয়তা ছড়িয়েছে তা হাজার বছরেও সম্পূর্ণ দূর হবে না। তাই এ পরমাণু জ্বালানি বাইরের পরিবেশের আওতামুক্ত রাখতে নতুন একটি নিরাপত্তা স্থাপনা নির্মাণের কাজ শুরু হয়েছে। উচ্চাভিলাষী স্থাপনাটির নির্মাণব্যয় ধরা হয়েছে ১৬০ কোটি ইউরো বা ২২১ কোটি ডলার ।
গাজরের পুডিং
গাজরের পুডিং সারা বিশ্বের বিভিন্ন সংস্কৃতির ঐতিহ্যবাহী একটি খাবার। এটি একটি সুস্বাদু পুডিং হিসাবে (নিয়মিত খাবারের অনুষঙ্গী হিসাবে) বা মিষ্টি মিষ্টান্ন হিসাবে পরিবেশন করা যেতে পারে।
১৫৯১ সালে প্রকাশিত একটি ইংরেজি রেসিপি, "ক্যারেটে পুডিং" বর্ণনা পাওয়া যায়। দ্য অক্সফোর্ড কম্পানিয়ন টু ফুড-এ লেখক অ্যালান ডেভিডসন বিশ্বাস করেন যে ইউরোপে মিষ্টি কেক তৈরিতে গাজর ব্যবহার করা হত। এগুলো ছিল গাজরের পিঠার পূর্বসূরি। গাজরের পুডিং আয়ারল্যান্ডে কমপক্ষে ১৮ শতক থেকে পরিবেশন করা হচ্ছে। এটি ১৮৭৬ সালে মার্কিন যুক্তরাষ্ট্রে পরিবেশিত হয়েছিল। যেহেতু দ্বিতীয় বিশ্বযুদ্ধের সময় মিষ্টির রেশন দেওয়া হয়েছিল, তাই যুক্তরাজ্যে গাজরের পুডিং একটি বিকল্প হিসাবে দেখা গিয়েছিল। পরে গাজরের পিঠাকে সবাই 'স্বাস্থ্যকর খাবার' হিসেবে দেখতে শুরু করে।
একটি মিষ্টি পুডিং যা প্রধানত ভারতের পাঞ্জাব রাজ্যের সাথে যুক্ত যাকে বলা হয় গাজর কা হালুয়া, গাজরের হালওয়া বা পাঞ্জাব গাজরেলা।
তথ্যসূত্র
<references group="" responsive="1">
মাঝারি পাতা-নাক চামচিকা
মাঝারি পাতা-নাক চামচিকা (বৈজ্ঞানিক নাম: Hipposideros larvatus) মাঝারি আকারের বাদুড়। আইইউসিএনের লাল বইয়ে এর অবস্থান ‘অবিপন্ন’ হিসেবে। প্রাকৃতিক বন ধ্বংসের কারণে এদের অবস্থান অবিপন্ন।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।
আকার
পাতা-নাক চামচিকাদের অনেকটা পাতার মতো নাক থাকে এবং তার সামনে-পেছনে আড়াআড়ি ও লম্বা পর্দাসহ প্রতিটি পাতা-নাকে তিনটি করে উপ বা অধ নাক-পাতা থাকে। এ গণের আর কোনো প্রজাতিতে এদের মত বৈশিষ্ট্য নেই। এদের নাক ত্রিশূলের মত। এক চিমটি লেজ এদের পায়ের দিক থেকে আসা পর্দায় লুকানো। ৮ সেন্টিমিটার লম্বা দেহে লেজটি সহজে চোখে পড়ে না। ডানা ৬ দশমিক ৪ সেন্টিমিটারের মত। সারা দেহে বাদামি থেকে গাঢ় বা লালচে বাদামি পশম থাকে।
নিবাস
পাতা-নাক চামচিকার বসতি বাংলাদেশ থেকে ভারতের পূর্বাঞ্চল হয়ে একেবারে ভিয়েতনাম পর্যন্ত। বসবাস বনে এবং এরা কিছুটা বিরল।
স্বভাব
দিনের বেলায় গুহা, গাছের ফোকর বা অন্ধকার পুল বা কালভার্টের গার্ডারে ঝুলে থাকে। কখনো কখনো পরিচিত কোনো গাছের ডালে বা কালভার্টের নিচে বিশ্রাম নেয়।
খাবার
রাতের বেশির ভাগ সময় এরা নিশাচর কীটপতঙ্গ, দেয়ালি পোকা ও মথ খেয়ে বেড়ায়।
বাংলাদেশ আওয়ামী লীগের সাধারণ সম্পাদক
বাংলাদেশ আওয়ামী লীগের সাধারণ সম্পাদক হলেন বাংলাদেশের এই রাজনৈতিক সংগঠনের নির্বাহী কর্মকর্তা। তিনি সংগঠনের কর্মসচিব হিসেবে সকল বিভাগীয় কার্যাবলির জন্য আদেশ বা উপদেশ প্রদান করেন। তিনি সংগঠনের কার্যনির্বাহী সংসদের অনুমোদন সাপেক্ষে সংগঠনটির কর্মী নিয়োগ বা বরখাস্ত থেকে শুরু করে সমস্ত বিষয়াদি দেখাশোনা করেন। তিনি নির্বাচনকালীন দলটির ব্যয় বিবরণীসহ বিভিন্ন নথিপত্র সত্যায়ন ছাড়াও দলের সভাপতির সাথে পরামর্শক্রমে দলের সাংগঠনিক সম্পাদকদের মধ্যে দায়িত্ব বণ্টন করে থাকেন।
আইশতলা
আইশতলা (Aistala) ভারতের পশ্চিমবঙ্গ রাজ্যের নদিয়া জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে আইশতলা এর জনসংখ্যা হল ১৯,৪২৫ জন। এর মধ্যে পুরুষ ৫১% এবং নারী ৪৯%।
আইশতলা শহরের সাক্ষরতার হার ৭০%। পুরুষদের মধ্যে সাক্ষরতার হার ৭৬% এবং নারীদের মধ্যে এই হার ৬৪%। সারা ভারতের সাক্ষরতার হার ৫৯.৫%, তার চাইতে আইশতলা এর সাক্ষরতার হার বেশি।
আইশতলা এর জনসংখ্যার ১০% হল ৬ বছর বা তার কম বয়সী।
আয়ুষী তালুকদার
আয়ুষী তালুকদার একজন ভারতীয় অভিনেত্রী ।যিনি ১  সেপ্টেম্বর ১৯৯৯-এ জন্মগ্রহণ করেছিলেন।
পেশা
তার কেরিয়ার শুরু হয়েছিল সঙ্গীত বাংলা তে ভিডিও জকি হিসেবে। তিনি ২০১৮ সালে পার্থ সারথি মান্না পরিচালিত অস্কার(বাংলা চলচ্চিত্র)। তাকে জি বাংলা সিনেমার কিছু টেলিফিল্ম  এবং অনেকগুলি টিভি বিজ্ঞাপনে দেখা গিয়েছে। তিনি থাই কারি (চলচ্চিত্র)(২০১৯) এবং সত্যান্বেষী ব্যোমকেশ (২০১৯) ছবিতে অভিনয়ের জন্য জনপ্রিয় হয়ে ওঠেন। তিনি দাদুর কীর্তি(২০২০),নেটওয়ার্ক (চলচ্চিত্র)(২০১৯),হারানো প্রাপ্তি(২০২০),প্রভৃতি চলচ্চিত্রে অভিনয় করেন।    তিনি হৈচৈএর অরিজিনাল ওয়েব সিরিজ একেন বাবুর মরসুম ৩ তে অভিনয় করেছিলেন। তিনি শর্ট ফিল্ম 'লাইভ স্টোরি','দিশা' তে ও অভিনয় করেছেন।
বড় মাছুয়া ইউনিয়ন
বড় মাছুয়া বাংলাদেশের পিরোজপুর জেলার অন্তর্গত মঠবাড়িয়া উপজেলার একটি ইউনিয়ন।
আয়তন
বড় মাছুয়া ইউনিয়নের আয়তন ৪,১৭২ একর।
জনসংখ্যার উপাত্ত
২০১১ সালের আদমশুমারি অনুযায়ী বড় মাছুয়া ইউনিয়নের মোট জনসংখ্যা ১১,৮০৮ জন। এর মধ্যে পুরুষ ৫,৭৯৪ জন এবং মহিলা ৬,০১৪ জন। মোট পরিবার ২,৭৭৮টি।
শিক্ষা
২০১১ সালের আদমশুমারি অনুযায়ী বড় মাছুয়া ইউনিয়নের সাক্ষরতার হার ৫২.৫%।
বার্ট ওল্ডফিল্ড
উইলিয়াম আলবার্ট স্ট্যানলি বার্ট ওল্ডফিল্ড (Bert Oldfield; জন্ম: ৯ সেপ্টেম্বর, ১৮৯৪ - মৃত্যু: ১০ আগস্ট, ১৯৭৬) নিউ সাউথ ওয়েলসের সিডনিতে জন্মগ্রহণকারী বিখ্যাত অস্ট্রেলীয় আন্তর্জাতিক ক্রিকেট তারকা ছিলেন। অস্ট্রেলিয়া ক্রিকেট দলের অন্যতম সদস্য ছিলেন বার্ট ওল্ডফিল্ড। ১৯২০ থেকে ১৯৩৭ সময়কালে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ক্রিকেটে নিউ সাউথ ওয়েলসের প্রতিনিধিত্ব করেন তিনি। দলে তিনি মূলতঃ উইকেট-রক্ষক হিসেবে খেলতেন। পাশাপাশি ডানহাতে ব্যাটিংয়ে অভ্যস্ত ছিলেন।
খেলোয়াড়ী জীবন
১৫শ ফিল্ড অ্যাম্বুলেন্সে কর্পোরাল হিসেবে প্রথম অস্ট্রেলীয় রাজকীয় বাহিনীতে চাকরি করেন। ১৯১৭ সালে পায়ে গুলি লাগলে আহত হন তিনি। যুদ্ধ শেষ হলে অস্ট্রেলিয়ান ইম্পেরিয়াল ফোর্সেস ক্রিকেট দলের সদস্য মনোনীত হন। দলটি ব্রিটেন, দক্ষিণ আফ্রিকা ও অস্ট্রেলিয়ায় ২৮টি প্রথম-শ্রেণীর ক্রিকেটে অংশ নেয়।
১৯১৯ সালে ইংল্যান্ডের বিপক্ষে প্রথম-শ্রেণীর ক্রিকেটে অভিষেক ঘটে তার। ১৯২০-২১ মৌসুমে নিজ শহর সিডনিতে সফরকারী ইংল্যান্ডের বিপক্ষে তিনি তার প্রথম টেস্টে অংশ নেন। পরবর্তী বেশ কয়েকবছর দল থেকে বাদ পড়েন। কিন্তু উইকেট-রক্ষক হিসেবে স্বয়ংক্রিয়ভাবে ১৯২৪-২৫ মৌসুমের অ্যাশেজ সিরিজে ইংল্যান্ডের বিপক্ষে খেলার জন্য মনোনীত হন।
বডিলাইন সিরিজ
এরপর তার খেলোয়াড়ী জীবনে আরও একটি টেস্টে অংশগ্রহণ করতে পারেননি। ১৯৩২-৩৩ মৌসুমের কুখ্যাত বডিলাইন সিরিজের চতুর্থ টেস্টে অনুপস্থিত ছিলেন তিনি। অ্যাডিলেডের প্রসিদ্ধ তৃতীয় টেস্টে ইংরেজদের বডিলাইন কৌশলের প্রয়োগ ঘটে। ইংরেজ বোলাররা অস্ট্রেলীয় ব্যাটসম্যানদের শরীর লক্ষ্য করে বোলিং করার নির্দেশনা ছিল। কিন্তু ফাস্ট বোলার হ্যারল্ড লারউডের ছোঁড়া বল অপ্রত্যাশিতভাবে তার মাথায় আঘাত করলে সর্বাপেক্ষা নাটকীয় পরিস্থিতির উদ্ভব ঘটে। ফলশ্রুতিতে উডফুলের সহায়তায় তাকে মাঠ ত্যাগ করে ড্রেসিং রুমে পাঠানো হয়। এরফলে দ্বিতীয় ইনিংসে তিনি ব্যাটিংয়ে নামতে পারেননি ও অস্ট্রেলিয়া ১৯৩ রানে অল আউট হয়। পরবর্তীতে বডিলাইন ক্রীড়ার বিষয়ে অস্ট্রেলিয়া ক্রিকেট বোর্ড আনুষ্ঠানিকভাবে ইংরেজ প্রশাসনের কাছে অভিযোগ প্রেরণ করে। ১৯৩৭ সালে টেস্ট ক্রিকেটে সর্বশেষবারের মতো অংশ নেন।
সম্মাননা
সমগ্র খেলোয়াড়ী জীবনে অস্ট্রেলিয়ার পক্ষে ৫৪ টেস্টে অংশ নিয়ে ২২.৬৫ গড়ে ১,৪২৭ রান তুলেছেন। এছাড়াও ৭৮ ক্যাচ ও ৫২ স্ট্যাম্পিংয়ের সাথে নিজেকে জড়িয়ে রেখেছেন তিনি। টেস্টে ৫২ স্ট্যাম্পিং অদ্যাবধি বিশ্বরেকর্ড হিসেবে স্বীকৃত। প্রথম-শ্রেণীর ক্রিকেটে ২৪৫ খেলায় ৬,১৩৫ রান করেছেন ২৩.৭৭ গড়ে। পাশাপাশি ৩৯৯ ক্যাচ ও ২৬৩ স্ট্যাম্পিং করেছেন তিনি।
১৯২৭ সালে উইজডেন কর্তৃক বর্ষসেরা ক্রিকেটার হিসেবে মনোনীত হন তিনি। তার সম্মানার্থে সিডনির কাছাকাছি কিলারায় একটি ওভালের নামকরণ হয়েছে। ১০ আগস্ট, ১৯৭৬ তারিখে ৮১ বছর বয়সে নিউ সাউথ ওয়েলসের কিলারা এলাকায় বার্ট ওল্ডফিল্ডের দেহাবসান ঘটে।
গোং-মা-গ্রাগ্স-পা-র্গ্যাল-ম্ত্শান
গোং-মা-গ্রাগ্স-পা-র্গ্যাল-ম্ত্শান (১৩৭৪- ১৪৩২) তিব্বতের ফাগ-মো-গ্রু-পা রাজবংশের ষষ্ঠ রাজা ছিলেন।
সিংহাসনে আরোহণ
গোং-মা-গ্রাগ্স-পা-র্গ্যাল-ম্ত্শান ফাগ-মো-গ্রু-পা রাজবংশের তৃতীয় রাজা শা-ক্যা-রিন-ছেনের পুত্র ছিলেন। ১৩৮০ খ্রিষ্টাব্দে তিনি ভিক্ষুর শপথ নেন। পাঁচ বছর পরে তৎকালীন রাজত্বকারী ফাগ-মো-গ্রু-পা রাজবংশের পঞ্চম রাজা ব্সোদ-নাম্স-গ্রাগ্স-পাকে অপর এক পরিবারগোষ্ঠী সরিয়ে ক্ষমতা দখল করলে ব্সোদ-নাম্স-গ্রাগ্স-পা এই গোষ্ঠীর চাপে মিং সম্রাট হোংঊকে পত্র মারফত গোং-মা-গ্রাগ্স-পা-র্গ্যাল-ম্ত্শানকে পরবর্তী ফাগ-মো-গ্রু-পা রাজা হিসেবে ঘোষণা করতে অনুরোধ করেন। মিং সম্রাট এই অনুরোধ রাখলে গোং-মা-গ্রাগ্স-পা-র্গ্যাল-ম্ত্শান পরবর্তী রাজা হিসেবে সিংহাসনে বসেন। তার মাতুল পরিবার ক্ষমতা দখলের চেষ্টা করলেও রাজসভার মন্ত্রীদের বিরোধিতায় তা করতে ব্যর্থ হন।
রাজত্ব
গোং-মা-গ্রাগ্স-পা-র্গ্যাল-ম্ত্শানের রাজত্বকালে তিব্বতে সমৃদ্ধি আসে। ঐ বংশের পূর্ববর্তী রাজারা যেরকম স্দে-স্রিদ উপাধি ধারণ করতেন, তিনি গোং-মা উপাধি ধারণ করেন। ১৩৮৮ খ্রিষ্টাব্দে হোংঊ তাকে গুশি উপাধি দান করেন এবং দুই রাজবংশের মধ্যে সম্পর্কের উন্নতি ঘটে। গোং-মা-গ্রাগ্স-পা-র্গ্যাল-ম্ত্শানের রাজত্বকালে দুই দেশের মধ্যে কূটনৈতিক ও বাণিজ্যিক আদান প্রদানও বৃদ্ধি পায়।
ধর্মীয় পৃষ্ঠপোষকতা
গোং-মা-গ্রাগ্স-পা-র্গ্যাল-ম্ত্শান বিখ্যাত তিব্বতী বৌদ্ধ পণ্ডিত ত্সোং-খা-পা-ব্লো-ব্জাং-গ্রাগ্স-পার পৃষ্ঠপোষক ছিলেন। তার অনুদানেই ত্সোং-খা-পা-ব্লো-ব্জাং-গ্রাগ্স-পা ও তার অনুগামীরা দ্গা'-ল্দান বৌদ্ধবিহার নির্মাণ করতে সক্ষম হন। ১৪০৯ খ্রিষ্টাব্দে রাজা লাসা শহরে ত্সোং-খা-পা-ব্লো-ব্জাং-গ্রাগ্স-পাকে লো-গ্সার বা তিব্বতী নববর্ষের দিনে উদ্‌যাপন করার জন্য স্মোন-লাম-ছেন-মো নামক উৎসবের সূচনা করতে সহায়তা করেন।
খুলম জেলা
খুলম বা খুলমি বাল্খ প্রদেশ, আফগানিস্তানের একটি জেলা।
জেলা প্রোফাইল:
২০১৩ বাংলাদেশে হিন্দু বিরোধী সহিংসতা
পটভূমি
হিন্দু সংখ্যালঘুদের উপর হামলা ঘটনা ছিল জামায়াতে ইসলামী ও বাংলাদেশ জাতীয় পার্টি (বিএনপি) সমর্থিত উগ্রপন্থীদের কাজ। দেলাওয়ার হোসাইন সাঈদীকে মৃত্যুদণ্ডের রায় দেওয়ার বিচারকের সিদ্ধান্তের পর জামায়াতে ও বিএনপি সরকারের বিরুদ্ধে দাঙ্গার পাশাপাশি সংখ্যালঘু এবং স্থানীয় পুলিশদের উপর হামলা চালায়। এই হামলার ফলে হাজার হাজার হিন্দু বাড়িঘর এবং মন্দির ধ্বংস হয়। এই হামলাগুলি মার্কিন যুক্তরাষ্ট্র সরকার, পাশাপাশি ভারত এবং অন্যান্য শান্তি-দাবীকারী দেশসমূহ এবং সংস্থাগুলি দ্বারা তীব্র সমালোচিত হয়েছিল।
আক্রমণ
রায়ের পর জামায়াতে ইসলামী রায়ের প্রতিবাদে রাস্তায় নামে। তারা পুলিশ, ফায়ার ব্রিগেডসহ স্থাপনাতে হামলা চালিয়ে যান চলাচল ব্যাহত করে এবং যানবাহনে আগুন দেয়। তারা বিশেষত হিন্দু সংখ্যালঘুদের আক্রমণ করে, তাদের বাড়িঘর ও ব্যবসা-প্রতিষ্ঠান ধ্বংস করে, তাদের মন্দির ভাঙচুর করে এবং আগুন ধরিয়ে দেয়। সম্প্রদায়ের নেতাদের মতে, ২০ টি জেলায় ৫০ টিরও বেশি হিন্দু মন্দির এবং ১,৫০০ হিন্দু বাড়িঘর ধ্বংস করা হয়।
চট্টগ্রাম বিভাগ
লক্ষ্মীপুর জেলায়, চন্দ্রগঞ্জে পাঁচটি হিন্দু মালিকানাধীন গহনার দোকান লুট করা হয় এবং একটি হিন্দু মন্দিরে আক্রমণ এবং লুট করা হয়। ২৮ ফেব্রুয়ারি মধ্যরাতের পরে রায়পুর উপজেলার গাইয়ারচরে একটি হিন্দু মন্দিরে আগুন দেওয়া হয়। পুলিশ দাঙ্গাবাজদের অন্য একটি মন্দিরে আগুন লাগাতে বাধা দেয়। দুটি হিন্দু মঠে আগুন ধরিয়ে দেওয়া হয়। ১ মার্চ দুর্বৃত্তরা রামগতি উপজেলার চর সীতা এলাকায় একটি হিন্দু বাড়িতে আগুন ধরিয়ে দেয়। ১১ মে, দুষ্কৃতীরা রামগঞ্জ উপজেলার একটি হিন্দু মন্দিরে আগুন ধরিয়ে দেয়।
খুলনা বিভাগ
২৮ ফেব্রুয়ারি রাতে বাগেরহাট জেলার মোড়েলগঞ্জ উপজেলার চিংড়িখালী ইউনিয়নের পিংজৌর গ্রামে দুর্বৃত্তরা একটি হিন্দু মন্দিরে ভাঙচুর করে। রামচন্দ্রপুর ইউনিয়নের ডুমুরিয়া সর্বজনীন মন্দিরেও আগুন দেওয়া হয়। বনগ্রাম ইউনিয়নে স্থানীয় আওয়ামী লীগ নেতার মালিকানাধীন দুটি হিন্দু বাড়িতে আগুন দেওয়া হয়। ৩ এপ্রিল, একই জায়গায় আবারও দেবদেবীর তিনটি প্রতিমা ভাঙচুরের পরে দুর্বৃত্তরা একটি হিন্দু মন্দিরে আগুন ধরিয়ে দেয়। সাতক্ষীরায় জামায়াতে ও শিবিরকর্মীরা হিন্দু বাড়িঘর ও ব্যবসায়িক প্রতিষ্ঠানে হামলা চালায়। সাতক্ষীরা পৌরসভার কদমতলা, সিটি কলেজ মোড় এবং আবেদার হাট এলাকায় শতাধিক হিন্দু আবাস এবং ব্যবসা প্রতিষ্ঠান লুট করে ধ্বংস করা হয়। সাতক্ষীরা জেলার জেলা ম্যাজিস্ট্রেট সাতক্ষীরা ও আসাসুনি উপজেলার কয়েকটি এলাকায় ১৪৪ ধারা জারি করেন। ৫ মার্চ জামায়াতে-শিবির ও বিএনপি কর্মীরা খুলনায় আটটি হিন্দু বাড়ি পুড়িয়ে দেয়। ১২ মার্চ মধ্যরাতের দিকে দুর্বৃত্তরা ঝিনাইদহ জেলার কালীগঞ্জ উপজেলার অঙ্গিতা শ্মশান মন্দিরে শিবের ২৩ টি প্রতিমা ভাঙচুর করে।
১৮ মার্চ, দেড় শতাধিক সশস্ত্র হামলাকারী খুলনা শহরের বণিকপাড়ার পাবল সর্বজনীন কালীবাড়ী মন্দিরে হামলা ও ভাঙচুর করে রাত সাড়ে ৯ টার দিকে। আগুনের বিস্ফোরণ করার পরে তারা ওই অঞ্চলে হিন্দুদের বাড়িঘর ও দোকানপাট ভাঙচুর করে।
রংপুর বিভাগ
২৮ ফেব্রুয়ারি জামায়াতে ইসলামী এবং এর ছাত্র সংগঠন ইসলামী ছাত্র শিবিরের কর্মীরা একটি হিন্দু মন্দিরে হামলা করে এবং গাইবান্ধা জেলার হিন্দু মালিকানাধীন ব্যবসায়িক প্রতিষ্ঠান ধ্বংস করে দেয়। সন্ধ্যায় তারা শোভাগঞ্জ ইউনিয়নের কয়েকটি বাড়িতে ভাঙচুর চালায়। হিন্দু সম্প্রদায়ের নেতারা অভিযোগ করেছেন যে হামলাকারীরা রংপুর জেলার মিঠাপুকুর উপজেলার কেন্দ্রীয় কালী মন্দিরে ভাঙচুর করেছে।
২ মার্চ মধ্যরাতের অল্প সময়ের মধ্যেই, প্রায় ৩০-৪০ জন দুর্বৃত্তরা হিন্দুদের গালি দেওয়া ও হুমকি দিয়ে দিনাজপুর জেলার দিনাজপুর সদর উপজেলার উত্তরগঞ্জ মহেশপুর গ্রামে তাদের বাড়িতে হামলা চালায়। তারা ১২ টি হিন্দু কৃষক পরিবারের বাড়িঘর এবং খড়ের গাদা আগুনে জ্বালিয়েদেয়। রাত পৌনে একটার দিকে আগুন নেভাতে দিনাজপুর থেকে ফায়ার ব্রিগেডের দুটি ইউনিট আসে, কিন্তু ততক্ষণে বাড়িগুলি পুরোপুরি ছাই হয়ে গিয়েছিল। জামাত-শিবিরকর্মীরা জয়পুরহাট-বগুড়া মহাসড়কটিও তিন ঘণ্টা অবরুদ্ধ করে রাখে।
৫ মার্চ, লালমনিরহাট জেলার আদিত্যমারী উপজেলার রৌড়পাড় গ্রামের শ্রীশ্রী শ্মশান কালী মন্দির ভাঙচুর করা হয়। ৭ ই মার্চ, লালমনিরহাটের হাতীবান্ধা উপজেলায় কালী প্রতিমা ধ্বংস করার পরে ধর্মান্ধরা একটি হিন্দু মন্দিরে আগুন ধরিয়ে দেয়। রাতে বেজগ্রাম গ্রামের শ্রীশ্রী কালী মন্দিরও অগ্নিসংযোগ করা হয়।
৮ ই মার্চ, রংপুর শহরে একটি রাধা গোবিন্দ মন্দিরে অগ্নিসংযোগ করা হয়।
বরিশাল বিভাগ
বরিশাল জেলায় গৌরনদী উপজেলার নলচিরা ইউনিয়নে একটি হিন্দু মন্দিরে আগুন দেওয়া হয়। পিংলকাঠি সর্বজনীন দুর্গা মন্দির ভাঙচুর করা হয়। ৫ মার্চ দুর্বৃত্তরা উজিরপুর উপজেলার গুথিয়া ইউনিয়নের গুথিয়া সর্বজনীন কালী মন্দিরে আগুন দেওয়ার চেষ্টা করে। ৫ মার্চের প্রথম দিকে ভোলা জেলার বোরহানউদ্দিন উপজেলার অধীন পাকশিয়া ইউনিয়নে একটি কালী মন্দির ভাঙচুর করা হয়। আক্রমণে কালী এবং মহাদেবের চিত্রগুলি ধ্বংস হয়ে যায়। সন্ধ্যা সাড়ে সাতটার দিকে বরগুনা জেলার বামনা উপজেলার অন্তর্গত বাতাজোর গ্রামে একটি রাধা কৃষ্ণ মন্দিরে আগুন দেওয়া হয়। ১২ মার্চ ভোর আড়াইটার দিকে বরিশালের নিউ ভাটিখানা রোডে দুটি হিন্দু বাড়িতে অজানা অপরাধীরা আগুন ধরিয়ে দেয়। স্থানীয়রা আগুনের শিখা ছড়িয়ে দেওয়ার আগেই তা নিয়ন্ত্রণ করে। প্রথমদিকে, পটুয়াখালী জেলার পটুয়াখালী সদর উপজেলার কুড়িপাইকা গ্রামে একটি রাধা গোবিন্দ মন্দিরটি ভেঙে মদনমোহন প্রতিমা এবং সোনার ২.৫ ভরি গহনা চুরি করে নিয়ে যায়। ৪ এপ্রিল, ইসলামী ধর্মান্ধরা ঝালকাঠি জেলার অন্তর্গত কাঁঠালিয়া উপজেলায় একটি হিন্দু মন্দিরে আগুন ধরিয়ে দেয়।
রাজশাহী বিভাগ
৭ ই মার্চ, লালমনিরহাটের হাতীবান্ধা উপজেলায় হিন্দু দেবী কালী'র একটি মূর্তি নষ্ট করা হয় এবং একটি হিন্দু মন্দিরে আগুন দেওয়া হয়। ২ মার্চ ভোর তিনটার দিকে চাঁপাইনবাবগঞ্জ জেলার শিবগঞ্জ উপজেলাধীন শিবগঞ্জ পৌরসভার নতুন আলিডাঙ্গা বড় পেকুরতলা এলাকার অজ্ঞাতপরিচয় দুর্বৃত্তরা সার্বজনীন পূজা সংঘ মন্দিরে আগুন দেয়। মন্দিরের একটি অংশ আগুনে পুড়ে যায়। ঘটনার পরে স্থানীয় হিন্দুরা ভয়ের মধে ছিল। ১২ মার্চ রাতে দুর্বৃত্তরা নাটোর জেলার সিংড়া উপজেলার অন্তর্গত পাকুরিয়া গ্রামের একটি হরি মন্দিরে প্রবেশ করে এবং প্রতিমাটি ধ্বংস করে। ১৯ মার্চ দুর্বৃত্তরা বগুড়া জেলার গাবতলী উপজেলার চারটি হিন্দু মন্দিরে প্রতিমা অবমাননা করে।
সিলেট বিভাগ
১২ মার্চ দুপুরে মৌলভীবাজার জেলার জুড়ী উপজেলার একটি মন্দিরের আশপাশে দুর্বৃত্তরা আগুন ধরিয়ে দেয়। তবে মন্দিরের আশেপাশের লোকেরা দ্রুত আগুন নিয়ন্ত্রণে নিয়ে আসে।
অন্তর্দেশীয়
বাংলাদেশ হিন্দু, বৌদ্ধ ও খ্রিষ্টান ঐক্য পরিষদ এবং বাংলাদেশ পূজা উদ্‌যাপন পরিষদের নেতারা বাংলাদেশে সংখ্যালঘুদের উপর অত্যাচারের প্রতিবাদে ২ মার্চ ঢাকা ও চট্টগ্রামের জাতীয় প্রেসক্লাবে মানববন্ধন তৈরি করেন। সভায় হিন্দু নেতারা সাম্প্রতিক ঘটনাবলি নিয়ে গভীর উদ্বেগ প্রকাশ করেন এবং বলেছিলেন যে জামায়াতে ইসলামী আবারও ১৯৭১ সালের মতো বাংলাদেশ থেকে সংখ্যালঘুদের নির্মূল করার কাজে লিপ্ত হয়েছে। ৩ মার্চ, বাংলাদেশ হাইকোর্ট নোয়াখালী জেলার হিন্দুদের সুরক্ষা নিশ্চিত করতে এবং হামলায় বিধ্বস্ত হিন্দুদের মন্দির ও বাড়ি মেরামত করার জন্য সরকারকে নির্দেশ দেয়। এটি নোয়াখালী জেলা পুলিশ, জেলা প্রশাসন এবং পুলিশ মহাপরিদর্শককে হামলার সাথে জড়িতদের বিরুদ্ধে ব্যবস্থা নিতে স্ব-প্রণোদিত বিজ্ঞপ্তি করে।
বিরোধী দল বিএনপির চেয়ারপারসন খালেদা জিয়াও হিন্দুদের উপর সাম্প্রদায়িক হামলা নিয়ে উদ্বেগ প্রকাশ করেন।
৬ মার্চ, সারা দেশে হিন্দুরা সহিংসতার বিরুদ্ধে প্রতিবাদ করে।
আন্তর্জাতিক
ভারতে গৈরিক ˆভারত সংগঠনের নেতাকর্মীরা বাংলাদেশের হিন্দু সংখ্যালঘুদের রক্ষা করতে ব্যর্থতার প্রতিবাদে শিলচর শহরে শেখ হাসিনার একটি প্রতিমূর্তি পড়ানোর কর্মসূচী করেন। ভারতীয় জনতা পার্টির পশ্চিমবঙ্গ ইউনিট ভারতের কেন্দ্রীয় সরকারকে হিন্দুদের ইসলামী চরমপন্থা থেকে রক্ষা করার জন্য বাংলাদেশ সরকারের উপর চাপ তৈরি করার দাবি জানিয়েছে। জামায়াতে ইসলামীর "হিন্দুদের উপর অত্যাচার" মূল্যায়ন করার জন্য একটি সর্বদলীয় প্রতিনিধি দল বাংলাদেশে প্রেরণের দাবি জানায় ভারতের সংসদের উচ্চকক্ষ, রাজ্যসভায়, প্রধান বিরোধী দল ভারতীয় জনতা পার্টি। অন্যদিকে, পশ্চিমবঙ্গের মুসলিম উগ্রপন্থীরা দৃঢ়তার সাথে দেলাওয়ার হোসাইন সাঈদী এবং জামায়াতে ইসলামীর পক্ষে মতামত দেয়। বাংলাদেশে হিন্দুদের উপর ক্রমাগত হামলা নিয়ে গুরুতর উদ্বেগ প্রকাশ করে দক্ষিণ আসাম বাঙ্গালী হিন্দু সমিতি বাংলাদেশের হিন্দুদের উপর অত্যাচার বন্ধে ভারতীয় রাষ্ট্রপতি প্রণব মুখার্জির হস্তক্ষেপের দাবি জানায় সংগঠনটি।
ঢাকার ব্রিটিশ হাই কমিশনার জনাব রবার্ট গিবসন ঢাকায় রবিবার ৩ মার্চ এক সংবাদ সম্মেলনে ধর্মীয় স্থানে সাম্প্রতিক হামলার বিষয়ে গভীর উদ্বেগ ও ক্ষোভ প্রকাশ করেন।
৪ মার্চ, মার্কিন যুক্তরাষ্ট্রের পররাষ্ট্র দফতর বাংলাদেশের হিন্দু মন্দির এবং বাড়িতে হামলা নিয়ে উদ্বেগ প্রকাশ করে। বাংলাদেশে নিযুক্ত মার্কিন রাষ্ট্রদূত ড্যান মোজেনা বাঙালি হিন্দু সম্প্রদায়ের উপর জামায়াতের আক্রমণ নিয়ে উদ্বেগ প্রকাশ করেছেন।
দ্য কোকা-কোলা কোম্পানি
কোকা-কোলার বর্তমানে ২০০টিরও অধিক দেশ বা অঞ্চলে ৫০০টিরও অধিক ব্র্যান্ড রয়েছে এবং প্রতিদিন তারা ১.৭ বিলিয়ন মানুষকে তা পরিবেশন করে থাকে। এই কোম্পানি ১৮৮৯ সাল থেকে এক ধরনের ফ্রাঞ্জাইজি ভিত্তিক বিপণন ব্যবস্থা চালু রেখেছে যেখানে কোম্পানিটি শুধুমাত্র সিরাপ জাতীয় পণ্য প্রস্তুত করে যা বিশ্বব্যাপী বিভিন্ন কোম্পানির কাছে বিক্রয় করা হয় যারা বিশ্বব্যাপী তা বিপণন করে। উত্তর আমেরিকায় দ্য কোকা-কোলা কোম্পানির নিজস্ব বিপণন কোম্পানি রয়েছে যার নাম কোকা-কোলা রিফ্রেশমেন্ট।
অধিগ্রহন
দ্য কোকা-কোলা কোম্পানির অধিগ্রহণের লম্বা ইতিহাস রয়েছে। ১৯৬০ সালে তারা অধিগ্রহণ করে মিনিট মেইড, ১৯৯৩ সালে ভারতীয় কোলা কোম্পানি থামস আপ এবং ১৯৯৫ সালে তারা অধিগ্রহণ করে ব্রাক’স। ২০০১ সালে ফলের জুসের কোম্পানি ওডওয়ালাকে ১৮১ মিলিয়ন মার্কিন ডলারের বিনিময়ে অধিগ্রহণ করে তারা। ২০০৭ সালে ফিউজ বেভারেজকে ২৫০ মিলিয়ন মার্কিন ডলারের বিনিময়ে তারা অধিগ্রহণ করে। ১৯৮২ সালে দ্য কোকা-কোলা কোম্পানি ৬৯৩ মিলিয়ন মার্কিন ডলারের বিনিময়ে কলাম্বিয়া পিকচার্সকে কিনে নেয়। এটি ছিল তাদের প্রথম নন-বেভারেজ অধিগ্রহণ। অবশ্য, ১৯৮৯ সালে সনির কাছে ৩ বিলিয়ন মার্কিন ডলারের বিনিময়ে চলচ্চিত্র স্টুডিওটি বিক্রয় করে তারা।
উপার্জন
thumb|যুক্তরাষ্ট্রের [[টেক্সাস|টেক্সাসের সুগার ল্যান্ড শহরের সুগার ল্যান্ড টাউন স্কয়ারে দ্য কোকা-কোলা কোম্পানির মিনিট মেইড গ্রুপের উত্তর আমেরিকা অঞ্চলের অফিস।]] ২০০৫ সালের বার্ষিক প্রতিবেদন অনুসারে, এই কোম্পানি ২০০টিরও অধিক দেশে তাদের পণ্য বিক্রয় করে থাকে। ওই প্রতিবেদন থেকে আরও জানা যায় যে বিশ্বব্যাপী প্রতিদিন ৫০ বিলিয়নের অধিক সকল ধরনের পানীয় সরবরাহ করা হয় যার মধ্যে ১.৫ বিলিয়ন পানীয় শুধুমাত্র দ্য কোকা-কোলা কোম্পানির ট্রেডমার্ক বা লাইসেন্সযুক্ত (২০১০ সালের প্রতিবেদনে দেখা যায় বর্তমানে তারা প্রতিদিন ১.৬ বিলিয়ন পানীয় বিশ্বব্যাপী সরবরাহ করে থাকে)। এই পানীয়গুলোর মধ্যে কোম্পানির মোট বিক্রয়ের ৭৮ শতাংশই "কোকা-কোলা" বা "কোক" ট্রেডমার্কযুক্ত।
২০০৭ সালের বার্ষিক প্রতিবেদন অনুসারে, কোকা-কোলার মোট বিক্রয় ছিল নিম্নরূপ:
ক্লাং রয়েল টাউন মসজিদ
ক্লাং রয়েল টাউন মসজিদ (মসজিদ বন্দর দিরাজা ক্লাং) মালয়েশিয়ার সেলাঙ্গরের ক্লাং শহরের একটি মসজিদ। মসজিদটির অবস্থান ক্লাং নদীর তীরে হওয়ায় একে ভাসমান মসজিদের মতো দেখা যায়।
ইতিহাস
মসজিদটি "মসজিদ ক্লাং উতারা" (উত্তর ক্লাং মসজিদ) নামে পরিচিত একটি ছোট মসজিদের স্থানে নির্মিত হয়েছে। ২০০৩ সালে, নিকটবর্তী মসজিদ ভারত এবং সুলতান সুলায়মান মসজিদগুলোতে বিশাল জনতার কারণে নতুন মসজিদটি নির্মাণ করা হয়। বর্তমান মসজিদটির নির্মানকাজ ২০০৯ সালে শেষ হয়েছিল এবং ১১ ডিসেম্বর ২০০৯-এ সুলতান শরাফউদ্দিন ইদ্রিস শাহ তার জন্মদিন উদযাপনের সাথে একত্র করে আনুষ্ঠানিকভাবে মসজিদটির উদ্বোধন করেন।
সুবিধা
মসজিদটিতে একটি প্রধান প্রার্থনা হল, অফিস, বক্তৃতা কক্ষ, বাইরের প্রার্থনা হল, জানাজা পরিচালনার কক্ষ এবং খাবার ব্যবস্থা কক্ষের মতো সুবিধাসমূহ রয়েছে।
লি-ফাই
লি-ফাই হল একটি হালকা যোগাযোগ ব্যবস্থা যা দৃশ্যমান আলো, অতিবেগুনি, এবং ইনফ্রারেড বর্ণালীতে উচ্চ গতিতে তথ্য প্রেরণ করতে সক্ষম। এর বর্তমান অবস্থায়, দৃশ্যমান আলোতে তথ্য প্রেরণের জন্য শুধুমাত্র এলইডি বাতি ব্যবহার করা যেতে পারে।
এর শেষ ব্যবহারকারীর পরিপ্রেক্ষিতে, প্রযুক্তিটি ওয়াই-ফাই এর মতোই - মূল প্রযুক্তিগত পার্থক্য হল ওয়াই-ফাই তথ্য প্রেরণের জন্য একটি অ্যান্টেনায় বৈদ্যুতিক উত্তেজনা প্ররোচিত করতে রেডিও ফ্রিকোয়েন্সি ব্যবহার করে, যেখানে লি-ফাই আলোর তীব্রতার মড্যুলেশন ব্যবহার করে তথ্য প্রেরণ করতে। লি-ফাই ইলেক্ট্রোম্যাগনেটিক হস্তক্ষেপের জন্য সংবেদনশীল এলাকায় কাজ করতে সক্ষম (যেমন বিমানের কেবিন, হাসপাতাল, বা সামরিক স্থানে)।
উইলিয়াম লরেন্স ব্র্যাগ
স্যার উইলিয়াম লরেন্স ব্র্যাগ (ইংরেজিঃ William Lawrence Bragg, জন্ম: ৩১ মার্চ ১৮৯০, মৃত্যু: ১ জুলাই ১৯৭১) সিএইচ, এফআরএস অস্ট্রেলীয় বংশোদ্ভুত ব্রিটিশ পদার্থবিজ্ঞানী যিনি ১৯১৫ সালে পিতা উইলিয়াম হেনরি ব্র্যাগ-এর সাথে যৌথভাবে পদার্থবিজ্ঞানে নোবেল পুরস্কার লাভ করেন। তিনি এযাবৎকালের মধ্যে সবচেয়ে কম বয়সে নোবেল পুরস্কারপ্রাপ্ত ব্যক্তি। তিনি মাত্র ২৫ বছর বয়সে নোবেল পুরস্কার লাভ করেছিলেন। কেমব্রিজের ক্যাভেন্ডিশ ল্যাবরেটরিতে গবেষণা চালিয়ে জেমস ওয়াটসন এবং ফ্রান্সিস ক্রিক যখন ডিএনএ অণুর গঠন আবিষ্কার করেন তখন তিনি এই ল্যাবরেটরির পরিচালক ছিলেন।
কুয়াংচৌ শহরের পরিবহন ব্যবস্থা
কুয়াংচৌ শহরের এর পরিবহন ব্যবস্থা বিশ্বের উন্নতমানের পরিবহন ব্যবস্থা যুক্ত শহর গুলির মধ্যে একটি। এই শহরের সড়ক ও মহাসড়ক, মেট্রো রেল বা সাবওয়ে জালের মত ছড়িয়ে রয়েছে শহর জুড়ে। শহরটিতে উড়ালপুল যান চলাচল দ্রুত করেছে।
বাস
শহরটিতে দ্রতগতির বাস বা বাস র্যাপিট ট্রান্সপোট সিস্টেম রয়েছে। এই ব্যবস্থাটি দেশের মধ্যে দ্বিতীয় বৃহত্তম।
রেল পরিবহন
কুয়াংচৌ শহরটি রেলপথের দ্বারা বিভিন্ন শহরের সঙ্গে যুক্ত। এই শহর থেকে কুয়াংচৌ-বেজিং রেলপথ, কুয়াংচৌ-কুনমিং রেলপথ, কুয়াংচৌ-সিনজিং রেলপথ দ্বারা দেশের বড় শহর গুলির সঙ্গে যুক্ত]]। এছাড়া এই শহর থেকে য়ুনহাই-কুয়াংচৌ উচ্চগতির রেলপথ রয়েছে।
উচ্চগতির রেল
চীন দেশে দুরুত্ব পূর্ন শহর গুলির মধ্যে উচ্চগতির রেলপথ গড়ার প্রকল্প নেওয়া হয়েছে। এই প্রকল্পে কুয়াংচৌ শহরের সঙ্গে যুনহাই শহর হয়ে বেইজিং পর্যন্ত রেলপথ গড়া হবে।
সাবওয়ে
গুয়ানজু শহরটিতে একটি মেট্রো রেল ব্যবস্থা চালু আছে। এটি কুয়াংচৌ মেট্রো নামে পরিচিত। এটি দেশের চতুর্থ মেট্যো ব্যবস্তা। শহরটিতে মোট ২৬৬ কিলোমিটার মেট্রো রেলপথ রয়েছে। ২০২০ সালের মধ্যে ৫০০ কিলোমিটার মেট্রো রেলপথ নির্মাণের প্রকল্প নেওয়া হয়েছে।
জলপথ ও বন্দর
এই শহরের মধ্য দিয়ে বয়ে গেছে পার্ল নদী। এই নদীকে কেন্দ্র করে গড়ে উঠেছে জলপথে যাত্রী পরিবহন ব্যবস্থা। এছাড়া পণ্য পরিবহনের জন্য রয়েছে কুয়াংচৌ বন্দর, চীনের তৃতীয় বৃহত্তম শহর কুয়াংচৌ এর প্রধান বন্দর। এই বন্দরটি দক্ষিণ চীন এর প্রধান ও বৃহত্তম বন্দর। বন্দরটি দক্ষিণ চীন সাগর এর তীরে  পার্ল নদী এর ব -দ্বীপে অবস্থিত।  এটি অতিতে ক্যান্টন বন্দর রূপে পরিচিত ছিল। বন্দরটি দক্ষিণ চীনের রাজ্য গুলোর বনজ-দ্রব্য পরিবহন করে থাকে। এই বন্দরটি বিশ্বের ৮০ টি দেশের প্রায় ৩০০ টি বন্দরের সঙ্গে যুক্ত রয়েছে এবং বন্দর গুলির মধ্যে পণ্যবাহী জাহাজ চলাচল করে। এ বন্দরটি দেশের মূল ভূখন্ডের বন্দর গুলির মধ্যে দ্বিতীয় বৃহত্তম ও সমগ্র বন্দর গুলির মধ্যে তৃতীয় বৃহত্তম। বন্দরটি পার্ল নদী এর খারি ও এই এলাকার আরও তিনটি নদী এর খাড়িতে গড়ে উঠেছে।বর্তমানে নদী গুলির গভীরতা কমে যাওয়ার কারণে বন্দরের পণ্য পরিবহনে সমস্যা হচ্ছিল। বন্দরটি ১ থেকে ৩ হাজার টন এর জাহাজ ছাড়া অন্য জাহাজ নোঙর করতে পারছিলোনা কিন্তু বর্তমানে বন্দরটিতে ড্রেজিং এর ফলে ১ লক্ষ DWT জাহাজ ভিড়তে বা নোঙর করতে পারছে।বন্দরটি এখন প্রতি বছর ৩০০ মিলিয়ন টন কার্গো পণ্য ও ৪.৮ মিলিয়ন কন্টেইনার পরিবহন করছে। বন্দটি চীন এর দক্ষিণ অংশের অর্থনীতির বিকাশ দ্রুত করেছে। এই বন্দরটি এই এলাকায় শিল্পের বিকাশ ঘটিয়েছে।
দ্য প্রফেট (বই)
দ্য প্রোফেট হচ্ছে লেবাননী-আমেরিকান কবি, চিত্রশিল্পী, লেখক, দার্শনিক, ধর্মতত্ত্ববিদ, চাক্ষুষ শিল্পী কাহলিল জিবরানের লিখা ২৬টি গদ্য কবিতার একটি বই যা ইংরেজিতে লিখা হয়েছে। এটি ১৯২৩ সালে মূলত আলফ্রেড এ. নফ প্রকাশ করে। এটি জিবরানের পরিচিত সেরা কাজ। দ্য প্রোফেট বইটি ৮০টির বেশি ভাষায় প্রকাশ করা হয়েছে এবং এখনো ছাপানো হচ্ছে।
সংক্ষিপ্তসার
দ্য প্রোফেট বইটিতে কেন্দ্রীয় চরিত্র আল-মুস্তফা যে, বিদেশী আরফালিস শহরে ১২ বছর ধরে বসবাস করেছে এবং একটি জাহাজ সম্পর্কে যা তাকে তার দেশে নিয়ে যাবে। বিদায়লগ্নে তিনি একদল মানুষের উদ্দেশ্যে জীবন এবং মানুষের অবস্থার বিষয় সম্পর্কে আলোচনা করেন। বইটি প্রেম, বিয়ে, সন্তান, দান, খাওয়া-দাওয়া, কাজ, আনন্দ ও দুঃখ, ঘর, কাপড়-চোপড়, ক্রয় এবং বিক্রয়, অপরাধ ও শাস্তি, আইন, স্বাধীনতা, কারণ এবং আবেগ, ব্যথা, আত্মদর্শন, শিক্ষাদান, বন্ধুত্ব, কথা, সময়, ভালো এবং মন্দ, প্রার্থনা, আনন্দ, সৌন্দর্য, ধর্ম, এবং মৃত্যু অনুচ্ছেদে বিভক্ত।
প্রত্যেক অনুচ্ছেদে আছে কাব্যিক ঢঙে জীবনের নানা দিকের দার্শনিক উপস্থাপন। আলামিত্রা নামক জনৈক নারীর ভালোবাসা বিষয়ক প্রশ্নের মাধ্যমেই মূলত পুস্তকের শুরু। একে একে কবি, কৃষক, শিক্ষক, ব্যবসায়ী, আইনজীবী, পান্থশালার মালিকসহ নগরের বিভিন্ন শ্রেণির মানুষ বিভিন্ন বিষয়ে প্রশ্ন তুলে। প্রতিক্ষেত্রে আল মুস্তফার সস্নেহ উত্তর স্বভাবতই হৃদয়গ্রাহী।
বইতে জীবরানের নিজের আঁকা ১২ টি চিত্রকর্ম আছে। এজন্যই শেক্সপিয়ার আর লাউজির পরে জিবরানের বই-ই এখন পর্যন্ত সব থেকে বেশি বিক্রিত বই।
মহাগুজরাত আন্দোলন
মহাগুজরাত আন্দোলন বা মহাগুজরাট আন্দোলন ছিল ১৯৫৬ সালে ভারতের দ্বিভাষিক বোম্বে রাজ্য থেকে গুজরাটি ভাষী জনগোষ্ঠীর জন্য পৃথক গুজরাত রাজ্য গঠনের দাবিতে একটি রাজনৈতিক আন্দোলন। ১৯৬০ সালের ১ মে মারাঠি ভাষী মহারাষ্ট্র রাজ্যের পাশাপাশি গুজরাটি ভাষী গুজরাত রাজ্য গঠনের মাধ্যমে আন্দোলনটি সফলতা লাভ করে।
ব্যুৎপত্তি
মহাগুজরাত শব্দটিতে গুজরাতের মূল ভূখণ্ড এবং সৌরাষ্ট্র ও কচ্ছ উপদ্বীপ সহ সমস্ত গুজরাটি ভাষী অঞ্চল অন্তর্ভুক্ত রয়েছে। লেখক-রাজনীতিবিদ কানাইয়ালাল মুন্সী ১৯৩৭ সালে গুজরাটি সাহিত্য পরিষদের করাচি-সম্মেলনে মহাগুজরাত শব্দটি প্রথমবার উপস্থাপন করেন।
শিবাইচণ্ডী রেলওয়ে স্টেশন
শিবাইচণ্ডী রেলওয়ে স্টেশন হল হাওড়া-বর্ধমান কর্ড লাইন এর একটি গুরুত্ব পূর্ণ রেলওয়ে স্টেশন। এই স্টেশনটি  কলকাতা শহরতলি রেলওয়ে  ব্যবস্থার অন্তর্গত একটি ব্যস্ত স্টেশন। এটি পূর্ব রেল জোন সমূহের অধীনে পরিচালিত। শিবাইচণ্ডী রেলওয়ে স্টেশনটি হাওড়া রেলওয়ে বিভাগের একটি ছোট রেলওয়ে স্টেশন। এটি ভারতের পশ্চিমবঙ্গ রাজ্যের হুগলী জেলায় বৈঁচি-ধনিয়াখালি রোড, রামেশ্বরবাটি, শিবাইচণ্ডীতে অবস্থিত। স্টেশনটি শিবাইচণ্ডী এবং পার্শ্ববর্তী এলাকায় রেল পরিষেবা প্রদান করে। হাওড়া জংশন রেলওয়ে স্টেশন থেকে ৫১ কি.মি. দূরে স্টেশনটি অবস্থিত।
মহাগুজরাত আন্দোলন
পটভূমি
থাম্ব|১৯০৯ সালে বোম্বে প্রেসিডেন্সি, উত্তরের অংশ থাম্ব|১৯০৯ সালে বোম্বে প্রেসিডেন্সি, দক্ষিণ অংশ ডান|থাম্ব| ১৯৫১ সালে রাজ্যগুলির পুনর্গঠনের আগে প্রশাসনিক বিভাগ বাম|থাম্ব| বোম্বে রাজ্য, ১৯৫৬-১৯৬০
শিবাইচণ্ডী রেলওয়ে স্টেশন
ইতিহাস
হাওড়া-বর্ধমান কর্ড, ৯৫ কিলোমিটার রেলওয়ে লাইনটি ১৯১৭ সালে নির্মিত হয়েছিল। ১৯৩২ সালে বিবেকানন্দ সেতু নির্মাণের পরে শিয়ালদহ থেকে ডানকুনি পর্যন্ত লাইনটি যুক্ত করা হয়েছিল। শিবাইচণ্ডী রেলওয়ে স্টেশন সহ হাওড়া থেকে বর্ধমান কর্ড লাইনটি ১৯৬৪-৬৬ সালে বিদ্যুৎকৌশল করা হয়েছিল।
মহাগুজরাত আন্দোলন
পটভূমি
ব্রিটিশ শাসনকালে ভারতের পশ্চিম উপকূলের বেশকিছু অংশ বোম্বে প্রেসিডেন্সির অংশ ছিল। ১৯৩৭ সালে বোম্বে প্রেসিডেন্সি ব্রিটিশ ভারতের একটি প্রদেশে পরিণত হয়। ১৯৪৭ সালে ভারতবর্ষের স্বাধীনতার পর বিভিন্ন অঞ্চল থেকে ভাষাগত রাজ্য-গঠনের দাবি উঠে আসে। ১৯৪৮ সালের ১ জুনে ভারতের তৎকালীন রাষ্ট্রপতি রাজেন্দ্র প্রসাদ ভাষাগত ভিত্তিতে রাজ্যগুলো পুনর্গঠন করা উচিত কিনা, সে বিষয়ে সুপারিশ করার জন্য ভাষাগত প্রদেশ কমিশন গঠন করেন। কমিশনে এসকে ধর (এলাহাবাদ হাইকোর্টের অবসরপ্রাপ্ত বিচারক), জেএন লাল (আইনজীবী) এবং পান্না লাল (অবসরপ্রাপ্ত ভারতীয় সিভিল সার্ভিস অফিসার) অন্তর্ভুক্ত ছিলেন। এসকে ধরের নামানুসারে এটি "ধর কমিশন' নামেই অধিক পরিচিত। ১৯৪৮ সালের ১০ ডিসেম্বরের প্রতিবেদনে এই কমিশন সুপারিশ করেছিল, "একচেটিয়াভাবে এমনকি মূলত ভাষাগত বিবেচনার ভিত্তিতে প্রদেশ গঠন ভারতীয় জাতির বৃহত্তর স্বার্থের অনুকূল নয়"।
একক প্রশাসনের অধীনে সকল গুজরাটি ভাষী লোককে অন্তর্ভুক্ত করার জন্য ১৯৪৮ সালে মহাগুজরত সম্মেলন অনুষ্ঠিত হয়, যার ফলস্বরূপ অবশেষে গুজরাত রাজ্য গঠিত হয়।
ইন্দুলাল যাজ্ঞিকের আত্মজীবনী অনুসারে, বোম্বে রাজ্যের মুখ্যমন্ত্রী বিজি খের এবং তৎকালীন স্বরাষ্ট্রমন্ত্রী মোরারজি দেসাই ১৯৪৯ সালের মে মাসে ডাং সফর করেছিলেন। বিজি খের বলেছিলেন ডাংয়ের উপজাতিরা মারাঠি ভাষায় কথা বলে এবং সেদিকে দৃষ্টি নিবদ্ধ করা উচিত। ইন্দুলাল যাজ্ঞিক এবং অন্যান্যরা বিষয়টি পরীক্ষা করতে ডাং সফর করেছিলেন। "গুজরাটি সভা" নামক একটি সংগঠনও তা পরীক্ষার জন্য একটি কমিটি প্রেরণ করে এবং সরকারের অবহেলার বিরুদ্ধে আন্দোলন করে। কমিটি জানায় ডাং অঞ্চল মারাঠির চেয়ে গুজরাটি ভাষারর সাথে অধিক সম্পর্কযুক্ত।
১৯৫২ সালের মধ্যে মাদ্রাজ রাজ্যে পৃথক তেলুগু সংখ্যাগরিষ্ঠ অন্ধ্র রাজ্যের দাবি শুরু হয়েছিল। অন্ধ্র রাজ্যের দাবিতে একজন আন্দোলনকারী পটি শ্রীরামুলু ১৯৫২ সালের ১ ডিসেম্বরে আমরণ অনশনের ফলে মৃত্যুবরণ করেন। পরবর্তীতে ১৯৫৩ সালে অন্ধ্র রাজ্য গঠিত হয়। এর ফলে ভাষাগত রাজ্যের দাবিতে সারা দেশে আন্দোলন আরও জোরদার হয়।
১৯৫৩ সালের ডিসেম্বরে ভারতের তৎকালীন প্রধানমন্ত্রী জওহরলাল নেহেরু ভাষাগত রাজ্য গঠনের প্রতিবেদন তৈরি করার জন্য রাজ্য পুনর্গঠন কমিশন (এসআরসি) নিযুক্ত করেন। কমিশনটির নেতৃত্বে ছিলেন বিচারপতি ফজল আলী। তাই একে ফজল আলী কমিশনও বলা হয়। ১৯৫৫ সালে কমিশন ভারতের রাজ্যগুলোকে পুনর্গঠিত করার জন্য রিপোর্ট পেশ করে।
আন্দোলন
থাম্ব|মোরারজি দেসাই এসআরসি ভাষাতাত্ত্বিক ভিত্তিতে রাজ্য গঠনের কথা বিবেচনা করলেও বোম্বে রাজ্যকে দ্বিভাষিক রাজ্য হিসাবে থাকার পরামর্শ দিয়েছিল। তাই সৌরাষ্ট্র রাজ্য এবং কচ্ছ রাজ্য, মধ্য প্রদেশের নাগপুর বিভাগের মারাঠি ভাষী জেলা এবং হায়দরাবাদের মারাঠওয়াদা অঞ্চলকে যুক্ত করে বোম্বে রাজ্যকে আরও প্রসারিত করা হয়। বোম্বে রাজ্যের দক্ষিণাঞ্চলের অ-মারাঠি জেলাগুলো মহীশুর রাজ্যের অন্তর্ভুক্ত হয়। তাই বোম্বে রাজ্যের উত্তরে গুজরাটিভাষী জনসংখ্যা এবং দক্ষিণাঞ্চলে মারাঠি ভাষী জনসংখ্যা ছিল।
গুজরাটি এবং মারাঠি উভয় জাতিই এসআরসির সুপারিশটির বিরোধিতা করে পৃথক ভাষাতাত্ত্বিক রাজ্যের জোরালো দাবি করে। তবে অর্থনৈতিক ও বিশ্বজনীন ভাবে গুরুত্বপূর্ণ হওয়ায় দুই জাতিই বোম্বে রাজ্যের রাজধানী বোম্বে শহরকে (বর্তমানে মুম্বই) নিজের রাজ্যে অন্তর্ভুক্ত করতে চাওয়ায় পরিস্থিতি জটিল হয়ে উঠে। দ্বন্দ্ব সমাধানের জন্য জওহরলাল নেহেরু তিনটি রাজ্য গঠনের পরামর্শও দিয়েছিলেন। অর্থাৎ, মহারাষ্ট্র, গুজরাত এবং কেন্দ্রশাসিত নগর-রাজ্য বোম্বে।
বোম্বে এবং অন্যান্য মারাঠি ভাষী জেলাগুলোতে পরে পৃথক মারাঠি রাজ্যের দাবিতে "সংযুক্ত মহারাষ্ট্র আন্দোলন" নামে বিক্ষোভ শুরু হয়। তৎকালীন বোম্বে রাজ্যের মুখ্যমন্ত্রী মোরারজি দেসাই এর বিপক্ষে ছিলেন। ১৯৫৬ সালের ৮ আগস্টে আহমেদাবাদের কিছু কলেজছাত্র পৃথক রাজ্যের দাবিতে লাল দরওয়াজার কাছে স্থানীয় কংগ্রেস হাউসে যান। মোরারজি দেসাই তাদের কথায় কান দেয়নি। সেময় পুলিশের দমন-পীড়নের ফলে পাঁচ থেকে আট জন শিক্ষার্থী মারা যায়।
এই ঘটনা রাজ্যজুড়ে ব্যাপক প্রতিবাদের সূত্রপাত করে। ইন্দুলাল যাজ্ঞিক রাজনীতি থেকে অবসর গ্রহণ করে আন্দোলন পরিচালনার জন্য মহাগুজরত জনতা পরিষদ প্রতিষ্ঠা করেন। ইন্দুলাল যাজ্ঞিক, দিনকার মেহতা, ধনবন্ত শ্রফসহ অনেক প্রতিবাদকারীকে গ্রেপ্তার করে কয়েকদিন আমেদাবাদের গায়কোয়াড় হাভেলিতে রাখা হয়। পরবর্তীতে তাদের সাড়ে তিন মাসের জন্য সাবারমতী কেন্দ্রীয় কারাগারে বন্দি করা হয়। রাজ্যের অন্যান্য অংশেও বিক্ষোভ ছড়িয়ে পড়লে মোরারজি দেসাই সপ্তাহব্যাপী অনশন করতে শুরু করে। অনশনের সময় লোকেরা তাকে সমর্থন করতে রাজি না হয়ে স্ব-প্রণোদিত কারফিউ (জনতা কারফিউ) অনুসরণ করে ঘরে বসেছিল। নেহেরুর পরামর্শ অনুসারে তিনটি রাজ্য গঠনের ঘোষণার ঠিক আগেই, সংসদের ১৮০ জন সদস্য একযোগে দ্বিভাষিক বোম্বে রাজ্যে ফিরে আসার পরামর্শ দিয়েছিলেন। মুম্বই এবং ডাং নিয়ে বিরোধ ছিল যা আলোচনার মাধ্যমে সমাধান করা হয়। গান্ধী আন্দোলনকারী গেলুভাই নায়ক গুজরাতে ডাংয়ের পুনর্বাসনের জন্য সক্রিয়ভাবে তদবির করেন।  ফলে বোম্বে (মুম্বই) মহারাষ্ট্রের অন্তর্ভুক্ত এবং ডাং গুজরাতের অন্তর্ভুক্ত হয়। মহাগুজরাত সীমা সমিতির নেতা ছিলেন পুরুষোত্তমদাস ঠাকুরদাস।
ফলাফল
রাষ্ট্রপতি রাজেন্দ্র প্রসাদ, সহ-রাষ্ট্রপতি সর্বপল্লী রাধাকৃষ্ণান এবং প্রধানমন্ত্রী জওহরলাল নেহেরু দীর্ঘকালীন আন্দোলনের পরে অবশেষে দুটি নতুন ভাষিক রাষ্ট্র গঠনের বিষয়ে একমত হন। ১৯৬০ সালের ১ মে দুটি নতুন রাজ্য গুজরাত এবং মহারাষ্ট্র গঠিত হয়। আন্দোলনে সাফল্য লাভের ফলে মহাগুজরাত জনতা পরিষদ দলটি বিলুপ্ত করে দেওয়া হয়। গুজরাতে জীবরাজ মেহতার অধীনে প্রথম সরকার গঠিত হয় এবং তিনি গুজরাতের প্রথম মুখ্যমন্ত্রী হন।
স্মৃতিস্তম্ভ
থাম্ব|শহীদ স্মারক থাম্ব|আহমেদাবাদের নেহেরু ব্রিজের কাছে একটি বাগানে ইন্দুলাল যাজ্ঞিক মূর্তি
অংশগ্রহণকারী
এই আন্দোলনে অংশ নেওয়া উল্লেখযোগ্য ব্যক্তিদের মধ্যে রয়েছে:
জনপ্রিয় সংস্কৃতি
এই আন্দোলনের সাথে যুক্ত বেশ কয়েকজন নেতা ছিলেন লেখক, কবি এমনকি চলচ্চিত্র নির্মাতা। ইন্দুলাল যাজ্ঞিকের লেখা একটি উপন্যাস মায়া এই আন্দোলনের সময়েই লেখা হয়। জয়ন্তী দালাল, যশবন্ত শুক্লা, বিনোদিনী নীলকান্ত, ঈশ্বর পেটলিকর, উষ্ণাস সাহিত্যের রচনার অনুপ্রেরণা হিসাবে এই আন্দোলনকে ব্যবহার করেছিলেন। বুকার পুরস্কার জয়ী সালমান রুশদির একটি ক্লাসিক মিডনাইট চিলড্রেনে মহাগুজরাত আন্দোলন পাশাপাশি সংযুক্ত মহারাষ্ট্র আন্দোলন উভয়েরই একটি পটভূমি রয়েছে।
উন্মুক্ত সামগ্রী
thumb|195px|[[ওপেন কন্টেন্ট প্রকল্প|ওপেন কন্টেন্ট প্রকল্পের লোগো (১৯৯৮)]] thumb|267x267px|চরিত্রের বামহাতে স্ক্রিনের লোগোটি [[ক্রিয়েটিভ কমন্স লাইসেন্স, যখন তার ডান হাতের লেখাটি বুঝা যায় যে এটি একটি ওপেন কন্টেন্ট।]] ওপেন কন্টেন্ট ডেভিল উইলির ১৯৯৮ সালে প্রচলন করা একটি নূতন শব্দ, যেটি এমন সৃজনশীল কর্মকে বুঝায়, যা অন্যরা স্বাধীনভাবে অনুমতি ব্যতীত নকল বা পরিবর্তন করতে পারে। এ ধরনের কন্টেন্ট ওপেন লাইসেন্স-এর অধীনে প্রকাশিত হয়।
ইতিহাস
মূলত, ওপেন কন্টেন্ট ধারণাটির প্রবক্তা মাইকেল স্টুটজ, যিনি গ্নু প্রকল্পের জন্যে "Applying Copyleft to Non-Software Information" পেপারটি লিখেন।  শব্দটির সুসমাচার হয় ওপেন কন্টেন্ট প্রকল্পে ডেভিড এ. উইলি কর্তৃক এর ব্যবহারে।
তখন থেকে এটি অনেকগুলো গতানুগতিক স্বত্বাধিকার সীমাবদ্ধতা ব্যতীত কন্টেনটকে সংজ্ঞায়িত করছে।
সিলেট কেন্দ্রীয় কারাগার
সিলেট কেন্দ্রীয় কারাগার (সিলেট নতুন কেন্দ্রীয় কারাগার নামেও পরিচিত) হলো বাংলাদেশের সিলেট বিভাগের একটি কারাগার। এটি সিলেট শহর থেকে ১২ কিলোমিটার দূরে বাদাঘাটে অবস্থিত।
ইতিহাস
১৭৮৯ সালে বর্তমান সিলেট পুরাতন কেন্দ্রীয় কারাগার প্রতিষ্ঠিত হয়। পরবর্তীতে, ৩ মার্চ ১৯৯৭ এ বাংলাদেশ সরকার এটিকে কেন্দ্রীয় কারাগার হিসেবে উন্নীত করেন। পুরনো কারাগারটিতে বন্দির সংখ্যা বৃদ্ধি পাওয়ায় ২০১৮ সালের ১ নভেম্বর ভিডিও কনফারেন্সের মাধ্যমে প্রধানমন্ত্রী শেখ হাসিনা নতুন সিলেট কেন্দ্রীয় কারাগারের (বর্তমান কারাগার) উদ্বোধন করেন। সিলেট কেন্দ্রীয় কারাগার নির্মাণ প্রকল্পের আওতায় ২৭০ কোটি টাকা ব্যয়ে ২০১২ সালে নির্মাণ কাজ শুরু হয়ে ২০১৮ সালে কারাগার নির্মাণ কার্য সম্পন্ন হয়। সিলেট নতুন কেন্দ্রীয় কারাগারে ২০২১ সালের ১৭ জুন প্রথম ফাঁসি কার্যকর করা হয়। এর আগে সিলেট পুরাতন কারাগারে সাতজনের ফাঁসি কার্যকর করা হয়েছিল।
অবকাঠামো ও ধারণক্ষমতা
সিলেট কেন্দ্রীয় কারাগার ৩১.৩৬ একর ভূমির ওপর প্রতিষ্ঠিত। এর কারাবন্দি ধারণক্ষমতা ২০০০ জন, এটি উদ্বোধনের পর পুরাতন কারাগারের কারাবন্দিদের এখানে স্থানান্তর করা হয়। নতুন এই কারাগারে রয়েছে ৫৯টি ভবন, এর মধ্যে পুরুষ ও নারী কারাবন্দিদের জন্য রয়েছে পৃথক ভবন। আরও আছে যক্ষ্মা এবং মানসিক রোগীদের জন্য আলাদা হাসপাতালসহ মোট ৪টি হাসপাতাল। কারাগারে দুই তলা বিশিষ্ট একটি রেস্টহাউজের পাশাপাশি, চার তলা বিশিষ্ট একটি ডে কেয়ার সেন্টার, লাইব্রেরি, স্কুল এবং মসজিদ রয়েছে।
আল্ট্রাবুক
আল্ট্রাবুক হল একটি সুনির্দিষ্ট এবং ট্রেডমার্ককৃত ইন্টেলের ব্র্যান্ড যা উচ্চ-ক্ষমতার সাবনোটবুক শ্রেণীর জন্য করা। এগুলো নকশা করা হয়েছে ভারি ও স্থুলতা কমানো এবং ব্যাটারির ক্ষমতা হ্রাস না করে ব্যবহারের উপযোগী করতে। এগুলো ইন্টেলের কম শক্তি ব্যবহার করে এমন মূল প্রসেসর ব্যবহার করে, সলিড স্টেট ড্রাইভ এবং ইউনিবডি চেসিস ব্যবহার করে এইসব বৈশিষ্ট্য ধরে রাখতে। এগুলো সীমিত আকারের কারণে আল্ট্রাবুক সাধারণত সাধারণ ল্যাপটপের বৈশিষ্ট্যগুলো বাদ দেয় যেমন অপটিক্যাল ডিস্ক ড্রাইভ এবং ইথারনেট পোর্ট।
ইতিহাস
আল্ট্রাবুক সরাসরি অন্যান্য সাবনোটবুকের সাথে প্রতিযোগিতা করে যাতে অ্যাপলের ম্যাকবুক এয়ারও রয়েছে। ম্যাকেরও একই ধরেনে আকৃতি ও সুনির্দিষ্ট বৈশিষ্ট্য রয়েছে এবং ইন্টেলেরই সিপিইউ দিয়ে চালিত হয় কিন্তু আল্ট্রাবুক হিসেবে বিজ্ঞাপিত হয় না।
পিএএস লামিয়া ১৯৬৪
পিএএস লামিয়া ১৯৬৪ ফুটবল ক্লাব (Π.Α.Ε. Π.Α.Σ. Λαμία 1964, PAS Lamia 1964; এছাড়াও পিএএস লামিয়া ১৯৬৪, লামিয়া ফুটবল ক্লাব, লামিয়া এফসি অথবা শুধুমাত্র পিএএস লামিয়া নামে পরিচিত) হচ্ছে লামিয়া ভিত্তিক একটি গ্রিক পেশাদার ফুটবল ক্লাব। এই ক্লাবটি বর্তমানে গ্রিসের শীর্ষ স্তরের ফুটবল লীগ সুপার লীগ গ্রিসে খেলে। এই ক্লাবটি ১৯৬৪ সালের ১লা জুন তারিখে প্রতিষ্ঠিত হয়েছে। পিএএস লামিয়া তাদের সকল হোম ম্যাচ লামিয়ার লামিয়া মুনিসিপাল স্টেডিয়ামে খেলে থাকে; যার ধারণক্ষমতা হচ্ছে ৫,৫০০। বর্তমানে এই ক্লাবের ম্যানেজারের দায়িত্ব পালন করছেন ইয়র্গোস পেত্রাকিস এবং সভাপতির দায়িত্ব পালন করছেন ইয়র্গোস পোন্তিকাস। ব্রাজিলীয় রক্ষণভাগের খেলোয়াড় ভারন্দেরসন স্কার্দোভেলি এই ক্লাবের অধিনায়কের দায়িত্ব পালন করছেন।
গরান রাংচিতি
গরান রাংচিতি (বৈজ্ঞানিক নাম: Arhopala centaurus (Fabricius)) এক প্রজাতির মাঝারী আকারের খয়েরি রঙের প্রজাপতি। এরা ‘লাইসিনিডি’ গোত্রের এবং ‘থেকলিনি’ উপগোত্রের সদস্য। সম্ভবত এই প্রজাতির প্রজাপতি ভারতের সব থেকে বড় ওকব্লু (oakblues)।
উপপ্রজাতি
ভারতে প্রাপ্ত গরান রাংচিতি এর উপপ্রজাতি হল-
আকার
গরান রাংচিতি এর প্রসারিত অবস্থায় ডানার আকার ৫৩-৬২মিলিমিটার দৈর্ঘ্যের হয়।
আচরণ
এরা ক্ষিপ্র এবং এলোমেলো ভাবে ওড়ে, তবে একটানা বেশীক্ষণ উড়তে পারে না। কিছুক্ষণ ওড়াওড়ির পরেই আবার পাতার উপর বসে পড়ে। ঝোপঝাড়ের মধ্যে দিয়েও উড়ে বেড়াতেও দেখা যায়। ফুলের প্রতি এদের আসক্তি প্রায় নেই। মাঝে মাঝে ভিজে মাটি থেকে রস আহরণ করতে দেখা যায়। ডানা খুলে বসে এরা রৌদ্র পোহায়।
বেতমোর রাজপাড়া ইউনিয়ন
বেতমোর রাজপাড়া বাংলাদেশের পিরোজপুর জেলার অন্তর্গত মঠবাড়িয়া উপজেলার একটি ইউনিয়ন।
আয়তন
বেতমোর রাজপাড়া ইউনিয়নের আয়তন ৬,৬৬৩ একর।
প্রশাসনিক কাঠামো
বেতমোর রাজপাড়া ইউনিয়ন মঠবাড়িয়া উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম মঠবাড়িয়া থানার আওতাধীন। এটি জাতীয় সংসদের ১২৯নং নির্বাচনী এলাকা পিরোজপুর-৩ এর অংশ।
জনসংখ্যার উপাত্ত
২০১১ সালের আদমশুমারি অনুযায়ী বেতমোর রাজপাড়া ইউনিয়নের মোট জনসংখ্যা ১৯,৮৭৩ জন। এর মধ্যে পুরুষ ৯,৫৯৭ জন এবং মহিলা ১০,২৭৬ জন। মোট পরিবার ৪,৭৭৭টি।
শিক্ষা
২০১১ সালের আদমশুমারি অনুযায়ী বেতমোর রাজপাড়া ইউনিয়নের সাক্ষরতার হার ৫৬.৩%।
স্বর্ণলতা
স্বর্ণলতা একটি পরজীবী উদ্ভিদ। কোন পাতা নেই, লতাই এর দেহ কাণ্ড মূল সব। লতা হতেই বংশ বিস্তার করে। সোনালী রং এর চিকন লতার মত বলে এইরূপ নামকরণ। ঔষধি গুন আছে। অনেক ক্ষেত্রে আশ্রয় দাতা গাছের মৃত্যু ঘটিয়ে থাকে।
বিশ্বের নাতিশীতোষ্ণ এবং গ্রীষ্মমন্ডলীয় অঞ্চল জুড়ে এই প্রজাতিটি পাওয়া যায়, উপক্রান্তীয় এবং গ্রীষ্মমন্ডলীয় অঞ্চলে সর্বাধিক প্রজাতির বৈচিত্র্য রয়েছে; শীতল নাতিশীতোষ্ণ জলবায়ুতে এটি বিরল হয়ে যায়, মাত্র চারটি প্রজাতি উত্তর ইউরোপে দেখা যায়।
প্রাপ্তিস্থান
বাংলাদেশের প্রায় সর্বত্রই, বিশেষ করে গ্রামাঞ্চলে, পাওয়া যায়।
ব্যবহার
উদ্ভিদের পুরো অংশই বিষাক্ত। এটি প্রজনন ক্ষমতারোধি, বমন সৃজক, গর্ভপাতক।
হলদে-সোনালি রঙের পরজীবী উদ্ভিদ স্বর্ণলতা। গ্রামগঞ্জে এটি শূন্যলতা বা অলোকলতা নামেও পরিচিত। এই লতা নরম, সরু ও মূল-পাতাবিহীন। ছোট ও মাঝারি উচ্চতার গাছে জড়িয়ে থাকতে দেখা যায় এ লতা।
এই লতার হাস্টেরিয়াম(Haustorium) নামক চোষক অঙ্গ থাকে। চোষক অঙ্গের মাধ্যমে এটি পোষক উদ্ভিদ থেকে পুষ্টি উপাদান গ্রহণ করে। এটি একবর্ষজীবী লতা। আমাদের দেশে কয়েকটি প্রজাতি আছে। এ লতা অনেক শাখা লতা তৈরি করে পুরো গাছ জড়িয়ে ফেলে খুব কম সময়ে। ফুল থেকে ফল হয়। বীজ থেকে বংশবৃদ্ধি ঘটে। বাংলাদেশসহ পৃথিবীর উষ্ণমণ্ডলীয় এলাকার আদিবাসীদের কাছে লতাটি লোকজ চিকিৎসায় ব্যবহৃত হয়।
স্বর্ণলতার রয়েছে নানা ওষধি। এটি বায়ুনাশক ও পেটব্যথায় কার্যকর। জন্মনিরোধক ও কৃমিনাশক হিসেবে কাজ করে থাকে। স্বর্ণলতার নির্যাস পেটফাঁপা ও কোষ্ঠকাঠিন্যে দারুণ উপকারী।
আয়ুর্বেদ চিকিৎসায় স্বর্ণলতা ওষুধ হিসেবে ব্যবহার হয়ে আসছে। প্রাচীন ভারতীয় চিকিৎসায় একে রক্তদুষ্টিনাশক, পিত্ত ও কফনাশক, বিরেচক, বায়ুনাশক, কৃমিনাশক, খোসপাঁচড়া নিবারণকারী হিসাবে দেখা যায়।
পৃথিবীর বিভিন্ন দেশে হাড়ের চিকিৎসা, জন্ডিস, রক্তচাপ, ডায়াবেটিস, যকৃতের রোগ, চুলকানি, শ্বাসকষ্ট, ক্যান্সার ইত্যাদি কঠিন রোগ নিরাময়ে স্বর্ণলতার ব্যবহার সম্পর্কে জানা যায়। বর্তমান গবেষণায় অ্যান্টিঅক্সিডেন্ট হিসাবে এটি অন্যতম বলে বিবেচিত হয়েছে।
চলুন জেনে নিই স্বর্ণলতার কিছু ওষধি গুণ-
মুখের ঘা সারাতে মুখে ঘা হলে স্বর্ণলতা সিদ্ধ করে সেই পানি দিয়ে কুলকুচো করলে ঘা দ্রুত ভালো হয়।
বায়ুনাশে সমস্যা হলে পেটের বায়ুনাশে সমস্যা দেখা দিলে স্বর্ণলতার বীজ চূর্ণ করে খেলে উপকার পাওয়া যায়।
কৃমি ভালো হয় স্বর্ণলতা গাছ থেকে বীজ সংগ্রহ করে সেই বীজ চূর্ণ করে খেলে কৃমি ভালো হয়।
ক্ষত দ্রুত ভালো হয় ক্ষতে স্থানে স্বর্ণলতা পিষে প্রলেপ দিলে ক্ষত দ্রুত ভালো হয়।
জন্ডিস ভালো হয় প্রথমে স্বর্ণলতা সংগ্রহ করে থেঁতো করতে হবে। এবার থেঁতো করে সেবন করলে জন্ডিস রোগ ভালো হয়।
জাহান্নামের দরজা
জাহান্নামের দরজা দিয়ে পৃষ্ঠতলে বিভিন্ন স্থানের প্রবেশপথ রয়েছে বিশ্বব্যাপি এমন একটি কাল্পনিক খ্যাতি রয়েছে। সাধারণত অস্বাভাবিক ভূতাত্ত্বিক ক্রিয়াকলাপের অঞ্চলগুলিতে যেমন, আগ্নেয়গিরির অঞ্চল, হ্রদ, পাহাড়ে গুহাকে জাহান্নামের দরজা বলে ব্যাপক প্রচলন রয়েছে।
ইসলাম ধর্মে জাহান্নামের দরজা
জাহান্নাম একটি কিন্তু তার দরজা সাতটি: দলীল: আল্লাহ বলেন: وَإِنَّ جَهَنَّمَ لَمَوْعِدُهُمْ أَجْمَعِينَ – لَهَا سَبْعَةُ أَبْوَابٍ لِّكُلِّ بَابٍ مِّنْهُمْ جُزْءٌ مَّقْسُومٌ “তাদের সবার নির্ধারিত স্থান হচ্ছে জাহান্নাম। এর সাতটি দরজা আছে। প্রত্যেক দরজার জন্যে এক একটি পৃথক দল আছে।” (সূরা হিজর ৪৩ ও ৪৪ নং আয়াত) মুফাসসিরগণ বলেন: উপর নিচ করে সাতটি স্তরে জাহান্নামের দরজাগুলো অবস্থিত। ইবলিস শয়তানের অনুসারীরা তাদের আমল অনুযায়ী উক্ত দরজাগুলো দিয়ে জাহান্নামে প্রবেশ করবে।
মধ্যযুগীয় দরজা
মধ্যযুগীয় সময়ে সিসিলির এটনা পর্বতকে জাহান্নামের প্রবেশ পথ হিসাবে বিবেচনা করা হত।
তখনকার জাহান্নামের দরজাগুলি সাধারণত চোয়াল মত দেখা যেতো, হেলমাউথ এর গঠিত নরকের প্রবেশদ্বার ছিল এক বিশাল দানবের মুখের মত।
শিল্প
১৮৮৮ সালের ২০ আগস্ট আগুস্টে রডিন প্যারিসে নতুন একটি শিল্প যাদুঘরের জন্য নরকের দরজার প্রতীক হিসাবে এক জোড়া ব্রোঞ্জের দরজা তৈরি করার জন্য অর্ডার পেয়েছিলেন। দরজা জোরা ১৮৮৮ এর এক্সপোজেনশন ইউনিভার্সলে প্রদর্শিত হয়েছিল তবে তখন দরজাটি খোলা হয়নি। রডিনের এটাই প্রথম একক প্রদর্শনীর অংশ ছিল। রডিনের দরজাটি তৈরি করতে সাত বছর সময় লেগেছিল, এতে ২০০ এরও বেশি পরিসংখ্যান প্রদর্শিত হয়েছিল। তিনি প্রথমে ইনফার্নো বা নরকের কথা চিন্তা করে এই দরজা জোরা তৈরি করতে অনুপ্রাণিত হয়েছিলেন তবে পরে সবার অনুপ্রেরণায় আরও মনোনিবেশ করেছিলেন। এই নরকের দ্বারগুলি রডিনেরল অন্যতম কাজ ছিল। ১৮৮৯ সালে এক্সপোশন ইউনিভার্সলে তাঁর দরজাটি প্রদর্শন করার কথা ছিলেন। সে এগুলি শেষ করতে খুব ব্যস্ত হয়ে ছিলেন এবং ১৮৯০ সালে ভাস্কর উপর কাজ করা বন্ধ করে দিয়েছেন। রডিনের জীবদ্দশায় মডেলটি কখনও প্রদর্শন করা হয়নি, ১৯২৫ সালে এটি প্রথম প্রদর্শন হয়েছিল।
তথ্যসূত্র
.
চার্লস গ্লোভার বার্কলা
থাম্ব|হার্মিটেজ অফ ব্রেড, এডিনবার্গ চার্লস গ্লোভার বার্কলা FRS ব্রিটিশ পদার্থবিজ্ঞানী। তিনি ১৯১৭ সালে পদার্থবিজ্ঞানে নোবেল পুরস্কার লাভ করেন। মৌলসমূহের বৈশিষ্ট্যমূলক রোন্টগেন বিকিরণ আবিষ্কার করেন।
আরিফুল হক
আরিফুল হক একজন প্রথম-শ্রেণী এবং লিস্ট এ'র বাংলাদেশী ক্রিকেটার। ২০০৬-৭ মৌসুমে বরিশাল বিভাগের হয়ে তার প্রথম শ্রেণীর ক্রিকেটে অভিষেক হয়।
প্রারম্ভিক জীবন
আরিফুল হক ১৯৯২ সালের ১৮ নভেম্বর রংপুরে জন্মগ্রহণ করেন। তিনি বাংলাদেশ ক্রীড়া শিক্ষা প্রতিষ্ঠানের (বিকেএসপি) ছাত্র ছিলেন।
খেলোয়াড়ী জীবন
আরিফুল হক বাংলাদেশের অনূর্ধ্ব-১৯ দলে খেলেছেন ও বয়সভিত্তিক অনূর্ধ্ব-২৩ দলেও খেলেছেন তিনি। ডানহাতি ব্যাটসম্যান হিসেবে স্বীকৃতি পাওয়া ২৩ বছর বয়সী এ ক্রিকেটার বল হাতে মিডিয়াম ফাস্ট বল করে থাকেন। তিনি খেলেছেন বরিশাল বিভাগীয় দলের হয়েও। ২০১৬ জাতীয় ক্রিকেট লিগে খেলেছেন রংপুরের হয়ে। ২০১৭ বাংলাদেশ প্রিমিয়ার লীগে তিনি খুলনা টাইটানস এর হয়ে খেলেছেন।
আব্দুল ওয়াহিদ
আব্দুল ওয়াহিদ বা আবদুল ওয়াহিদ বলতে যাদেরকে বোঝানো হতে পারে -
দারি ভাষা
দারি অথবা দারি ফার্সি (فارسی دری ফার্সি-ইয়ে-দারি) অথবা ফার্সি (فارسی) আফগানিস্তানে ব্যবহৃত ফার্সি ভাষার একটি প্রকার। দারি শব্দটি ১৯৬৪ সাল থেকে আফগানিস্তান সরকার কর্তৃক ফার্সি ভাষার জন্য আনুষ্ঠানিকভাবে স্বীকৃত এবং প্রচারিত হয়ে আসছে। এই কারণে এটি অনেক পশ্চিমা লেখায় আফগানি ফার্সি হিসাবেও পরিচিত। এর ফলে একটি নামকরণ বিতর্ক ঘটেছে। আফগানিস্তানে অনেক ফার্সি ভাষাভাষী "ফার্সি" নামটি ব্যবহার করতে পছন্দ করেন এবং বলেন যে ফার্সিভাষী দেশ, যেমন ইরান এবং তাজিকিস্তানের সঙ্গে আফগানদের সাংস্কৃতিক, ভাষাগত ও ঐতিহাসিক সম্পর্ক বিছিন্ন করার প্রচেষ্টা হিসাবে সেখানকার প্রভাবশালী পাঠান গোষ্ঠী দ্বারা দারিকে তাদের উপর জোড় করে চাপিয়ে দেওয়া হয়েছে।
আফগানিস্তানের সংবিধান অনুসারে দারি আফগানিস্তানের দুটি সরকারী ভাষার মধ্যে একটি; অন্যটি হলো পশতু। দারি আফগানিস্তানে সর্বাধিক ব্যবহৃত কথ্য ভাষা এবং জনসংখ্যার প্রায় ২৫-৫০% লোকের এটি মাতৃ ভাষা। ফার্সি এবং দারি পারস্পরিকভাবে বোধগম্য,তবে শব্দভাণ্ডার এবং ধ্বনিবিন্যাসের দিক থেকে বিশেষভাবে পার্থক্য দেখতে পাওয়া যায়।
ইরানীয় ফার্সি এবং তাজিক ভাষার মতো দারি ভাষাও আদি নব্য-ফার্সির মধ্য দিয়ে মধ্য ফার্সি ভাষার ধারাবাহিকতা বজায় রেখেছে। এই মধ্য ফার্সি ভাষা ছিল সাসানীয় সাম্রাজ্যের সরকারি, ধর্মীয় এবং সাহিত্যিক ভাষা, এবং হাখমানেশি সাম্রাজ্যে ব্যবহৃত আদি ফার্সি ভাষার পূর্ববর্তী রূপ। ঐতিহাসিকভাবে সাসানীয়দের রাজসভায় ব্যবহৃত মধ্য ফার্সিকেই দারি হিসাবে উল্লিখিত করা হতো।
নামকরণ
১০ম শতাব্দি থেকে আরবি এবং ফার্সি লেখায় নব্য ফার্সি ভাষাকে দারি নাম দেওয়া হয়ে আসছে।
১৯৬৪ সাল থেকে আফগানিস্তানে ব্যবহৃত ফার্সি ভাষাকে সরকারিভাবে দারি বলা হয়। আফগানিস্তানে প্রশাসন, সরকার, রেডিও, টেলিভিশন এবং মূদ্রণ মাধ্যমে ব্যবহৃত প্রামান্য ভাষা দারি হলো ফার্সি ভাষার আধুনিক উপভাষা। প্রভাবশালী স্থানীয় দারি ব্যবহারকারীদের দ্বারা এই ভাষাকে ফার্সি (فارسی) হিসাবে উল্লিখিত হওয়ার ফলে কিছু পাশ্চাত্য লেখায় এটিকে আফগানি ফার্সি ও বলা হয়।
আফগানিস্তানের দারি ভাষা ইরানের দারি বা গাবরি ভাষার থেকে ভিন্ন। কিছু জরাথুস্ট্রীয় সম্প্রদায় এই মধ্য ইরানীয় ভাষাটি ব্যবহার করে থাকে।
ইতিহাস
মনে করা হয় দারি ভাষার জন্য দেরি শব্দটি ইউরোপে প্রথম ব্যবহার করেছিলেন প্রাচ্যবীদ থমাস হাইড, অক্সফোর্ডে, তার অন্যতম লেখা ১৭০০ সালের হিস্তোরিয়া রেলিগিওনিস ভেতেরুম পেরসারুমে।
বিভিন্ন লেখা থেকে দারি বা দেরির দুটি অর্থ পাওয়া যায়: ১৫০০ খ্রিষ্টাব্দ নাগাদ হেরাতে ফার্সিভাষী তৈমুরি সাম্রাজ্যে এই ধরনের কাব্যের প্রথম দেখা মেলে, এবং কাদির বক্স বেদিলের মতো মুঘল সাম্রাজ্যের ভারতীয় ফার্সি ভাষার কবিরা, যারা ভারতীয় ছন্দোরীতি ব্যবহার করতেন তারা আরাকি পদ্ধতির সঙ্গে পরিচিত হয়েছিলেন। মুহাম্মদ ইকবাল এই দুই ধরনের সাহিত্য এবং গদ্য শৈলীকেই ভালোবাসতেন। তিনি লিখেছেন: "গরচে হেন্দি দর উজুবত শক্কর অস্ত
তরজ-এ গোফতার-এ দরি শিরিন তর অস্ত"
"''যদিও শ্রুতিমধুর হিন্দি চিনির মতো
দারির ছন্দ আরও মিষ্টি''"
নিচের কবিতাটি ১৪শ শতাব্দীর ফার্সি কবি হাফেজের কবিতার প্রতি কবি ইকবালের কাব্যিক বিবৃতি: "শক্কর-শকন শভন্দ হম তুতিয়াঁঁ-এ হেন্দ
জিন কন্দ-এ পার্সি কে বা বঙ্গালা মে-রাভাদ"
"ভারতের সব তোতারা চিনির নেশা করবে
বাংলায় যাওয়া এই ফার্সি মিষ্টির মাধ্যমে"
পূর্ব ইরানীয়দের মধ্য এশীয় ভাষাগুলির পরিবর্তে ফার্সির ব্যবহার শুরু হয়। সামানি সাম্রাজ্যের সময়কালের খোরেজমীয় এবং সোগদীয় ব্যবহারকারী ফেরগানা, সমরকন্দ, এবং বোখারা অঞ্চল ক্রমশ দারিভাষী হতে শুরু করে। আরব এবং ইসলামি-আরব শাসনকালে আমু দরিয়া নদি অঞ্চল, আফগানিস্তানে এবং খোরাসানে দারি ফার্সি ছড়িয়ে পরে। ৯ম শতাব্দির খোরাসানে তাহিরি শাসনকালে ফার্সি লেখার জন্য পাহলভি লিপির পরিবর্তে আরবি লিপির ব্যবহার শুরু হয়। দারি ফার্সির বিস্তার হওয়ার ফলে ব্যাক্ট্রিয় এবং খোয়রেজমীয়র মতো পূর্ব ইরানীয় ভাষাগুলির অবলুপ্তি ঘটে। মধ্য এশিয়ায় আক্রমণকারী আরব-ইসলামী সেনাবাহিনীতে কিছু পারসিক ছিল যারা সাসানীয়দের মতো অঞ্চলটি পরিচালনা করেছিলেন, এবং এর ফলে মধ্য এশিয়ার ফার্সিভাষী তাজিক জনগোষ্ঠীর মধ্যে স্বল্প পরিমানে সোগদীয় বংশোদ্ভূত ইয়ঘনবি ভাষাভাষী তখনও ছিলেন। সামানিরা মধ্য এশিয়ায় ফার্সিকে আরও গভিরভাবে প্রতিষ্ঠিত করে। সোগদীয় জায়গা করে দেয় ফার্সিকে। ইসলামের আগমনের পর সোগদীয়র পরিবর্তে ফার্সি হয়ে ওঠে সেই অঞ্চলের লিঙ্গুয়া ফ্রাঙ্কা বা সাধারণ ভাষা।
১৭ শতকের মধ্যবর্তী সময় অবধি ফার্সি ছিল শাসকবর্গ এবং কূটনীতির অন্যতম ভাষা। পরবর্তীকালে ইউরোপের শিল্পায়িত রাজ্যগুলির তুলনায় পারস্যের শক্তি হ্রাস পায়।
ভৌগোলিক বিস্তার
দারি আফগানিস্তানের দুইটি সরকারী ভাষার মধ্যে একটি; দ্বিতীয়টি পশতু। তবে কার্যত দারিই বিভিন্ন ভাষাগত জাতির লিঙ্গুয়া ফ্রাঙ্কা।
দারি আফগানিস্তানের ২৫% মানুষের মাতৃভাষা এবং প্রায় ৮০% জনসংখ্যার প্রধান ভাষা। তাজিক, যারা মোট জনসংখ্যার প্রায় ২৭%, দারি ভাষার প্রধান ব্যবহারকারী; এর পরে হাজারা (৯%) এবং আইমাক (৪%) জাতিরা আসে। উপরন্তু তাজিক এবং হাজারায় বসবাসকারী বহু পাঠান এই ভাষাকে প্রথম ভাষা হিসাবে ব্যবহার করেন। ইরান এবং পাকিস্তানের প্রায় ২৫ লক্ষ আফগান তাদের প্রধান ভাষা হিসাবে দারি ব্যবহার করেন।
দারি আফগানিস্তানের উত্তর, পশ্চিম এবং মধ্যাঞ্চলের প্রভাবশালী ভাষা, এবং মাজার-ই-শরিফ, হেরাত, ফায়জাবাদ, পঞ্জশির, বামিয়ান এবং কাবুলের প্রচলিত ভাষা। আফগানিস্তানের দক্ষিণপশ্চিম এবং পূর্বের পাঠানজাতি-প্রভাবিত অঞ্চলে গাজনি, ফারাহ, জারাঞ্জ, লস্কর গাহ, কান্দাহার এবং গার্দেজের মত শহরে দারিভাষী সম্প্রদায় আছে।
সাংস্কৃতিক প্রভাব
দারি মুঘল সাম্রাজ্যের প্রশাসনিক, সরকারী, সাংস্কৃতিক ভাষা ছিল এবং বহু শতাব্দী ধরে দক্ষিণ এশীয় উপমহাদেশের লিঙ্গুয়া ফ্রাঙ্কা হিসাবে ব্যবহৃত হয়ে এসেছে। ফলে উর্দু, হিন্দি, পাঞ্জাবি, বাংলার মতো অন্যান্য এশীয় ভাষায় ফার্সি শব্দঋণের বেশিরভাগ অংশে দারির অবদান রয়েছে। আফগানিস্তান কেন্দ্রিক তুর্কীয় মধ্য এশীয় বিজয়ীরা ভাষাটিকে দক্ষিণ এশিয়ায় নিয়ে আসেন। উপমহাদেশে ফার্সি ভাষার প্রবর্তনের প্রক্রিয়া বিভিন্ন মধ্য এশীয় ফার্সি-তুর্কীয় এবং আফগান বংশগুলির মাধ্যমে শুরু হয়েছিল।